钦定古今图书集成/明伦汇编/氏族典/第089卷 > 卢何生
## 钦定古今图书集成/明伦汇编/氏族典/第089卷 > 卢何生

按《万姓统谱》：“何生，字永迪，南丰人。洪武间，知溧阳县，
以洗冤泽物自任，治事期月，刑政为清。有刺事官校
过县，挟势索贿赂，何生密以闻，上立诛之，由是贤何
生。县积逋税万计，民贫无从出，何生谕富家代输，又
令籍荒田以为己业，逋皆完。有不悦者，屡言其短，上
不听，益劳勉之。”